Στην ιστοσελίδα του taxheaven υπάρχει ειδική ενότητα, όπου υπάρχουν ΟΛΕΣ οι υπογραφείσες Σ.Σ.Ε. του 2006 αλλά και αρχείο με τα προηγούμενα έτη. Παρακαλούνται τα μέλη και οι επισκέπτες να επισκέπτονται την προαναφερθείσα ενότητα πριν υποβάλλουν ερώτημα. Οι Σ.Σ.Ε. βρίσκονται στον σύνδεσμο που ακολουθεί: http://www.taxheaven.gr/labordoc doctor 

ΓΙΑ ΟΣΟΥΣ ΡΩΤΑΝΕ ΣΧΕΤΙΚΑ ΜΕ ΤΙΣ ΣΥΛΛΟΓΙΚΕΣ ΣΥΜΒΑΣΕΙΣ ΕΡΓΑΣΙΑΣ
ΚΑΘΩΣ ΚΑΙ http://www.omed.gr 

ΚΑΛΗΣΠΕΡΑ ΣΕ ΟΛΟΥΣ ΣΤΟ forum. ΓΝΩΡΙΖΕΙ ΚΑΝΕΙΣ ΑΝ ΥΠΑΡΧΕΙ ΠΕΡΙΠΤΩΣΗ ΜΕΙΩΣΗΣ ΚΑΙ ΣΤΙΣ ΚΛΑΔΙΚΕΣ ΣΥΜΒΑΣΕΙΣ Η΄ ΜΟΝΟ ΟΤΙ ΞΕΡΟΥΜΕ ΓΙΑ ΤΗ ΓΣΣΕ. 

Οι αποδοχές των κλαδικών συμβάσεων εξακουλουθούν να είναι υποχρεωτικές , μέχρι την λήξη της αντίστοιχης Σ.Σ.Ε. και τρείς μήνες αργότερα (μετενέργεια). Από εκεί και ύστερα , αν δεν συναφθεί νέα Σ.Σ.Ε., ο εργοδότης και ο εργαζόμενος μπορούν να συνομολογήσουν ατομική σύμβαση με μειωμένες αποδοχές , μέχρι το κατώτατο της ΕΓΣΣΕ. 

Έχουμε συζητήσει κ παλαιότερα τι ισχύει κ πιστεύω πως δεν άλλαξε τπτ . Έτσι όπως το γράφετε δεν ισχύει κ επειδή είναι πολυ σοβαρό το θέμα κ το γράφουν (κ το λένε) όλοι , αν θελετε τεκμηριώστε την άποψη . 

θα ηθελα να κανω και εγω μια ερωτηση. ειμα εδω και τρια χρονια σε μια εταιρια με συμβαση βοηθου λογιστη (κανω κυριως δουλειες του ποδαριου και καμια καταχωρηση) .λαμβανω μικτα 917,79 ευρω.ποσα θα μου κρατανε απο εδω και περα λογω μειωσησ του αφορολογητου? ευχαριστω αυτους που θα ασχοληθουν με την ερωτηση μου! 

Οι αποδοχές των κλαδικών συμβάσεων εξακουλουθούν να είναι υποχρεωτικές , μέχρι την λήξη της αντίστοιχης Σ.Σ.Ε. και τρείς μήνες αργότερα (μετενέργεια). Από εκεί και ύστερα , αν δεν συναφθεί νέα Σ.Σ.Ε., ο εργοδότης και ο εργαζόμενος μπορούν να συνομολογήσουν ατομική σύμβαση με μειωμένες αποδοχές , μέχρι το κατώτατο της ΕΓΣΣΕ. Εαν ο εργαζομενος δεν προσελθει σε συζητηση ουτε υπογραφει την ατομικη του συμβαση τι μπορουμε να κανουμε ??? 

Καλησπέρα.Θα ήθελα να σας ρωτήσω το εξής.Αμοίβομαι συμφωνα με την Δ.Α.45/2009 και εγραφε οτι εχει ισχύει για ένα χρόνο.Τι γίνεται σε αυτη την περίπτωση με την μετανέργεια. 

Αν παίρνεις καθαρά 766,35 ευρώ το μήνα θα έχεις φόρο 40,31 ευρώ το μήνα (ισχύει για 14 μισθούς το χρόνο). 

Διαβαστε πρώτα να καταλάβετε τι ισχύει κ μετά ρωτάτε . Η παιδεία της παπαγαλίας θα μας κυνηγάει μια ζωή ,απο το δημοτικό έως την σύν ταξη . 

Συνάδελφε μη μας μαλώνεις. Έχει δίκιο για την απορία γιατί την ίδια ερώτηση θα μας κάνουν όλοι οι εργοδότες. Και εγώ καταλαβαίνω ότι "συνομολογούν" μέχρι τον κατώτατο της ΕΓΣΣΕ, θεωρώ όμως ότι από την στιγμή που δεν υπογράφει ο υπάλληλος το επιβάλλει ο εργοδότης, όπως με την εκ περιτροπής απασχόληση. Απλά επειδή είναι λεπτά αυτά τα ζητήματα τα συζητάμε για να δούμε ότι όλοι έχουμε την ίδια άποψη. 

Θα διαφωνήσω. Η επιβολή της εκ περιτροπής απασχόλησης προβλέπεται σαφώς από το άρθρο 2 του Ν.3846/2010. Για την εφαρμογή των Σ.Σ.Ε. δεν ισχύει κάτι τέτοιο. Μετά τη λήξη και της μετενέργειας, "υπάρχει δυνατότητα τροποποίησης των υφιστάμενων όρων των εργαζομένων [...] κατόπιν ελεύθερης συμφωνίας εργαζόμενου και εργοδότη. Οι νέοι όροι αμοιβής και εργασίας που τυχόν θα συνφαθούν, δεν επιτρέπεται να υπολείπονται των όρων της Ε.Γ.Σ.Σ.Ε." (Έγγραφο Υπ.Εργασίας 20381/1435/10.11.2011, ΔΕΝ 1596 σ.140). Η παραπάνω απάντηση του Υπ.Εργασίας αφορά ερώτηση σχετικά με την υπ'αρ. 51/2010 Δ.Α. για τις επιχειρήσεις Παροχής Υπηρεσιών, η οποία δεν χαρακτηρίστηκε ως υποχρεωτική, καταγγέλθηκε και έληξε το εξάμηνο της μετανέργειας (το ως άνω έγγραφο του Υπ.Εργ. έχει εκδοθεί τον Νοέμβριο του 2011 και ίσχυε η εξάμηνη διάρκεια της μετενέργειας). Όσον αφορά το θέμα των νεοπροσλαμβανόμενων, στο ίδιο έγγραφο αναφέρεται ότι εφόσον καταγγελθεί η κλαδική (ή ομοιοεπαγγελματική) Σ.Σ.Ε. και παρέλθει η περίοδος της μετενέργειας (διάρκειας τριών μηνών σύμφωνα με τις τελευταίες αλλαγές) τότε "οι νεοπροσληφθέντες εργαζόμενοι δεν καλύπτονται από την κλαδική [...]. Άρα οι όροι αμοιβής και εργασίας γι'αυτούς θα συναφθούν με ελεύθερη συμφωνία και δεν επιτρέπεται να υπολείπονται των όρων της Ε.Γ.Σ.Σ.Ε. (άρθρο 8 του Ν.1876/90)". Προβλέπω συντόμως αυτοδιάλυση των εργοδοτικών οργανώσεων και κατάργηση όλων των κλαδικών και ομοιοεπαγγελματικών Σ.Σ.Ε. Επίσης προβλέπω καταιγίδα κατάρτισης επιχειρησιακών Σ.Σ.Ε. που θα αναφέρονται μισθολογικά στην Ε.Γ.Σ.Σ.Ε. Έτσι όπως τα έκαναν, κανένας εργοδότης δεν θα πληρώνει με κλαδικές ή ομοιοεπαγγελματικές Σ.Σ.Ε. καθώς πλέον μεταξύ της νέας Ε.Γ.Σ.Σ.Ε. (με τη μείωση του 22%) και των κλαδικών και ομοιοεπαγγελματικών Σ.Σ.Ε. θα υπάρχει χάσμα και διαφορές που θα είναι από 30% και πάνω. Άρα, όταν ψηφιστεί επίσημα η μείωση της Ε.Γ.Σ.Σ.Ε., όλοι οι εργοδότες θα πιέσουν για υπογραφές επιχειρησιακών (με εξαναγκασμό των εργαζομένων να συστήσουν ενώσεις προσώπων και να συμβληθούν επιχειρησιακές ΣΣΕ με μισθούς ΕΓΣΣΕ) και έτσι μέχρις ότου λήξουν και επίσημα οι κλαδικές (το αργότερο στις 31/3/2013 αφού λήγουν στις 31/12/2012 σχεδόν όλες οι ισχύουσες) θα έχουν αντικατασταθεί σταδιακά με επιχειρησιακές. 

Επίσης doctor μην ξεχνάς ότι πολλές δεν είναι ήδη υποχρεωτικές και ούτε πρόκειται να γίνουν οι νέες κλαδικές μέχρι τουλάχιστον το 2015. Άρα όντως ωθούμαστε μαζικά προς την ΕΓΣΕΕ για τους νέους ενώ για τους παλιούς για όσους υπογράψουν διμερώς με τον εργοδότη... Ας δούμε και το τελικό επίσημο ΦΕΚ και βλέπουμε. Νομίζω το νομοσχέδιο αναφέρει ότι και οι κλαδικές που τυχόν λήγουν μετά την 31/12/12 λήγουν τότε υποχρεωτικά (το γράφει λίγο διαφορετικά αλλά το νόημα αυτό είναι), οπότε έχεις δίκιο για 31/03/2013 για κάμποσες αλλά να προσθέσω και 31/03/2012 για ακόμα περισσότερες είναι η ημερομηνία λήξης... 

Θα ήθελα ένα σχολιασμό στα παρακάτω - τα περισσότερα ισχύουν από παλιά και τα έχουμε συζητήσει, αλλά αρκετά αλλάζουν με το νέο μνημόνιο... ΑΛΛΑΓΕΣ ΣΤΙΣ ΚΛΑΔΙΚΕΣ ΣΥΛΛΟΓΙΚΕΣ ΣΥΜΒΑΣΕΙΣ ΓΙΑ ΠΑΛΑΙΟΥΣ (ΗΔΗ ΑΠΑΣΧΟΛΟΥΜΕΝΟΥΣ) ΕΡΓΑΖΟΜΕΝΟΥΣ ΒΑΣΕΙ ΤΟΥ Ν.4046/2012 (ΜΝΗΜΟΝΙΟ 2) Περιπτώσεις: 1. Υποχρεωτική κλαδική ΣΣΕ αορίστου χρόνου και εργοδότης μη μέλος εργοδοτικής οργάνωσης: Ισχύει μέχρι 13/05/2013, μετά τη λήξη της ισχύει ότι και στην περίπτωση 3. 2. Κλαδική ΣΣΕ σε ισχύ και εργοδότης μέλος εργοδοτικής οργάνωσης: Ισχύει μέχρι τη λήξη του χρόνου μετενέργείας της (3μήνες μετά τη λήξη της, αν είναι αορίστου χρόνου ο χρόνος μετενέργειας λήγει την 13/05/2013). Μετά τη λήξη της βλέπε περίπτωση 3. 3. Υποχρεωτική κλαδική ΣΣΕ που έχει λήξει και εργοδότης μη μέλος εργοδοτικής οργάνωσης και έχει παρέλθει και ο χρόνος μετενέργειας (3 μήνες): Α. Ο εργοδότης μπορεί μονομερώς να κόψει τα επιδόματα που λαμβάνει ο εργαζόμενος πλην των επιδομάτων 1. Εκπαίδευσης, 2. Επικινδυνότητας, 3. Αρχαιότητας, 4. Τέκνων. Ο εργαζόμενος παραμένει στην κλαδική που ήταν μαζί με τις τυχόν ωριμάνσεις που είχε πάρει μέχρι και τις 13/02/2012. Πλέον δεν θα λαμβάνει αυτόματες μισθολογικές ωριμάνσεις. Β. Ο εργοδότης και ο εργαζόμενος τροποποιούν διμερώς την αρχική σύμβαση με ατομική σύμβαση με κατώτατο όριο τη νέα ΕΓΣΣΕ (586,08€, 527,47€ για τους νέους κάτω των 25 ετών – ο εργαζόμενος δικαιούται μόνο επίδομα γάμου και δεν θα έχει αυτόματες μισθολογικές ωριμάνσεις μέχρι η ανεργία να πέσει κάτω του 10%). 4. Μη υποχρεωτική κλαδική και εργοδότης μη μέλος εργοδοτικής οργάνωσης: Βλέπε περίπτωση 3. 5. Μη υποχρεωτική κλαδική και εργοδότης μέλος εργοδοτικής οργάνωσης: Βλέπε περίπτωση 3. Ενστάσεις? 

neo mnhmonio – ΠΟΣΟ ΜΕΙΩΝΟΝΤΑΙ ΟΙ ΜΙΣΘΟΙ! Όλα όσα θα πρέπει να γνωρίζετε για το νέο μνημόνιο και τις αλλαγές στο εργασιακό πλαίσιο στον ιδιωτικό τομέα. Δημοσίευση: 13 Φεβ. 2012 15:18 Συνταρακτικές αλλαγές θα επιφέρει το νέο μνημόνιο στις αμοιβές στον ιδιωτικό τομέα. Συνοπτικά, αναφέρονται κάτωθι, όλες οι αλλαγές που περιλαμβάνονται στο άρθρο 1 του ψηφισθέντος νομοσχεδίου: 1. Μείωση του βασικού μισθού της Ε.Γ.Σ.Σ.Ε. κατά 22% 2. Μείωση του βασικού μισθού της Ε.Γ.Σ.Σ.Ε. για νέους < 25ετών κατά 32% 3. Πάγωμα τυχόν αυξήσεων στην Ε.Γ.Σ.Σ.Ε. 4. Πάγωμα ωριμάνσεων (επιδόματα πολυετίας κ.λ.π.) 5. Μείωση κατά 3 μήνες του διαστήματος μετενέργειας κλαδικών & ομοιοεπαγγελματικών συμβάσεων που έχουν λήξει 6. Κατάργηση βασικών επιδομάτων των κλαδικών συμβάσεων, 7. Οριοθέτηση διάρκειας συμβάσεων αορίστου χρόνου σε μέγιστο χρόνο τα 3 έτη. Λήξη συμβάσεων αορίστου χρόνου το αργότερο σε 1 έτος από την υπογραφή του νέου μνημονίου 8. Αλλαγή της προσφυγής στον ΟΜΕΔ με δυνατότητα διαιτησίας μόνο για τους βασικούς μισθούς των συμβάσεων και με απαίτηση προσφυγής και των 2 μερών (εργοδοτών και εργαζομένων) 9. Μείωση εισφορών κατά 2% με κατάργηση των κλάδων Ο.Ε.Κ. & Ο.Ε.Ε. του ΙΚΑ εντός 6μήνου 10. Πρόβλεψη για επιπλέον μείωση εισφορών κατά 3% από 1/1/2013 11. Πρόβλεψη για επιπλέον μείωση της Ε.Γ.Σ.Σ.Ε. Τι σημαίνουν όλα αυτά με πρακτικά παραδείγματα: 1. Ο βασικός μισθός που προβλέπεται με την Εθνική Γενική Συλλογική Σύμβαση Εργασίας, σήμερα, καθορίζεται στα 751,39€ για άγαμο υπάλληλο χωρίς τέκνα και χωρίς προϋπηρεσία. Με τη μείωση κατά 22% που αναμένεται να επέλθει, ο ίδιος μισθός θα μετατραπεί στα 586,08€. Φυσικά οι παραπάνω αποδοχές είναι μικτές κάτι που σημαίνει ότι αν αφαιρεθούν οι ασφαλιστικές και φορολογικές κρατήσεις θα έχουμε το ακόλουθο αποτέλεσμα: 586,08€ - 96,70€ (ασφ. Εισφορές) – 13,03€ (ΦΜΥ) = 476,35€. ΠΙΝΑΚΑΣ ΑΜΟΙΒΩΝ ΥΠΑΛΛΗΛΩΝ Ε.Γ.Σ.Σ.Ε. .............................. 2. Ο δε βασικός μισθός της Εθνικής Γενικής Συλλογικής Σύμβασης Εργασίας για εργαζόμενο κάτω των 25 ετών, μετά τη μείωση του 32% διαμορφώνεται ως εξής: 510,95€ - 84,31€ (ασφ. Εισφορές) = 426,64€ 3. Το πάγωμα των αυξήσεων σημαίνει πολύ απλά ότι δεν πρόκειται να υπάρξει καμία αύξηση στις πιο πάνω αποδοχές για διάστημα κατ’ ελάχιστο 3ων ετών. 4. Το πάγωμα των ωριμάνσεων για τις κλαδικές συλλογικές συμβάσεις σημαίνει ότι δεν πρόκειται να χορηγηθεί καμία αύξηση λόγω συμπλήρωσης ετών (3ετίες) προϋπηρεσίας. Ωστόσο εκείνο που διαφαίνεται είναι ότι θα παραμείνουν οι ωριμάνσεις για την Ε.Γ.Σ.Σ.Ε. 5. Μέχρι σήμερα ίσχυε ότι σε περίπτωση λήξης ή καταγγελίας μιας σύμβασης (κλαδικής ή ομοιοεπαγγελματικής) αυτή συνέχιζε να ισχύει για διάστημα 6 μηνών. Σε περίπτωση που δεν υπήρχε κάποια ανανέωση της σύμβασης τότε υπήρχε η δυνατότητα να υπογραφεί νέα ατομική σύμβαση εργασίας μέχρι τα όρια της Ε.Γ.Σ.Σ.Ε. Πλέον το διάστημα αυτό μειώνεται σε 3 μήνες. 6. Η κατάργηση των επιδομάτων θα γίνεται άμεσα και μετά τη λήξη του 3μήνου, ενώ θα συνεχίσουν να ισχύουν μόνο τα ακόλουθα επιδόματα: o Ωρίμανσης (Πολυετίας, 3ετίας κ.λ.π.) o Τέκνων o Εκπαίδευσης (Σπουδών ΑΕΙ, ΤΕΙ κ.λ.π.) o Βαρέων Επαγγελμάτων o Δηλαδή διαπιστώνουμε ότι καταργείται το Επίδομα Γάμου (10%) και πλήθος άλλων βασικών επιδομάτων όπως επίδομα οθόνης, υπευθυνότητας, διαχειριστικών λαθών, ειδικών συνθηκών, ξένης γλώσσας κ.λ.π. Ωστόσο το πιο σπουδαίο από όλα τα παραπάνω είναι ότι η μείωση του μισθού της κλαδικής (που έχει λήξει) θα προκύπτει αυτόματα χωρίς να απαιτείται η συναίνεση του εργαζομένου. Αυτή θα είναι αναγκαία μόνο για υπογραφή νέας ατομικής σύμβασης εργασίας με αποδοχές κατώτερες της κλαδικής και μέχρι τα όρια της Ε.Γ.Σ.Σ.Ε. ΠΑΡΑΔΕΙΓΜΑ ΑΜΟΙΒΗΣ ΛΟΓΙΣΤΗ (έγγαμος με 2 παιδιά & πτυχίο Α.Ε.Ι.) .................................. 7. Η οριοθέτηση της λήξης των συλλογικών συμβάσεων εντός 3 ετών παρασύρει πλήθος κλαδικών και ομοιοεπαγγελματικών συμβάσεων που ήταν αορίστου χρόνου διάρκειας. Επιπλέον, ο όρος για λήξη όλων των συμβάσεων το αργότερο εντός σε 1 έτος από την υπογραφή του μνημονίου, διαμορφώνει ημερομηνία λήξης για όλες όσες συνεχίζουν και ισχύουν. Αυτό, συνεπάγεται τη βίαιη μείωση των μισθών όλων σχεδόν των εργαζομένων είτε στα όρια του βασικού μισθού της κλαδικής σύμβασης είτε και πιο κάτω διαμέσου της υπογραφής νέας ατομικής σύμβασης εργασίας. 8. Πλέον οποιαδήποτε προσφυγή στον Οργανισμό Μεσολάβησης & Διαιτησίας, θα αφορά την εξεύρεση λύσης που θα καθορίζει μόνο τους βασικούς μισθούς και όχι τυχόν λοιπά επιδόματα και άλλες αξιώσεις. Επιπλέον για να υπάρξει διαιτησία, θα απαιτείται προσφυγή και των 2 κοινωνικών εταίρων. Δηλαδή εργοδοτών και εργαζομένων. 9. Μείωση των εισφορών κατά 2% για τους κλάδους Ο.Ε.Κ. (Οργανισμός Εργατικής Κατοικίας) και Ο.Ε.Ε. (Οργανισμός Εργατικής Εστίας) οι οποίοι και καταργούνται. Ωστόσο μέχρι σήμερα οι εισφορές για τον Ο.Ε.Κ. ήταν 1% για το εργαζόμενο & 0,75% για το εργοδότη ενώ για τον Ο.Ε.Ε. ήταν 0,35% για τον εργαζόμενος & 0,35% για τον εργοδότη. Κάτι που συνεπάγεται ότι το συνολικό % εισφορών ισοδυναμεί με 2,45%. Πρακτικά κάτι τέτοιο σημαίνει ότι στο αρχικό παράδειγμα όπου οι ασφαλιστικές εισφορές είχαν υπολογιστεί στα 96,70€, θα μειωθούν και θα είναι τελικά 89,96€. Κάτι που σημαίνει ότι οι Καθαρές Αποδοχές του εργαζόμενους θα είναι τελικά 586,08€ - 89,96€ (ασφ. Εισφορές) – 13,68€ (ΦΜΥ αν ο εργαζόμενος είναι άνω των 30 ετών) = 482,44€. 10. Η πρόβλεψη για επιπλέον μείωση των εισφορών από το 2013 συνδέεται άμεσα με επιπλέον μέτρα τα οποία θα καλύψουν την απώλεια εσόδων. Πρόκειται στην ουσία για μια φωτογραφική διάταξη που είναι πολύ πιθανό να επιφέρει περαιτέρω μειώσεις στις συντάξεις. 11. Πρόβλεψη για υπογραφή νέας Ε.Γ.Σ.Σ.Ε. στην οποία θα πρέπει να θεωρείται δεδομένη κι άλλη μείωση για να εναρμονιστεί με τις αντίστοιχες π.χ. της Πορτογαλίας και της Ιρλανδίας. Συμπεράσματα · Η μείωση των βασικών κλιμακίων της Ε.Γ.Σ.Σ.Ε. είναι δεδομένο ότι θα συμπαρασύρει και όλο το υπόλοιπο εργασιακό τοπίο με αντίστοιχη μείωση των κλαδικών και ομοιοεπαγγελματικών συμβάσεων (όσες φυσικά ανανεωθούν). · h οριοθέτηση λήξης όλων των συμβάσεων, θα οδηγήσει σε μαζικές μειώσεις μισθών καθώς οι περισσότεροι εργαζόμενοι θα καλύπτονται από την Ε.Γ.Σ.Σ.Ε. Το ποσό της μείωσης μπορεί να ξεπεράσει και το 50% με δεδομένο ότι σήμερα υπάρχουν κλαδικές συμβάσεις που ορίζουν αμοιβές μεγαλύτερες κατά 40% από την Ε.Γ.Σ.Σ.Ε. · Η κατάργηση βασικών των επιδομάτων θα οδηγήσει σε απότομη καθίζηση των μισθών, που σε πολλές περιπτώσεις θα αγγίξει και το 60% · Η άμεση μείωση των εισφορών στο ΙΚΑ κατά 2%, μαζί με τη μείωση που θα επέλθει από 1/1/2013 κατά 3% σε συνδυασμό με την μείωση των μισθών κατά 22% θα οδηγήσει σε απώλεια εσόδων για τα ταμεία που θα ξεπεράσει το 25% κάτι που μεσοπρόθεσμα θα οδηγήσει σε αναγκαστική περαιτέρω μείωση των συντάξεων καθώς θα υπάρξει ακόμη μεγαλύτερο ζήτημα βιωσιμότητας των ταμείων. · Η μείωση των βασικών κλιμακίων της Ε.Γ.Σ.Σ.Ε. θα συμπαρασύρει και πλήθος επιδομάτων που εξαρτώνται από αυτήν όπως το Επίδομα Ανεργίας το οποίο θα μειωθεί από 461€ σε 360€ περίπου. Σημαντική μείωση θα επέλθει και στο 6μηνο αδείας μητρότητας των γυναικών το οποίο ισοδυναμεί με το βασικό μισθό της Ε.Γ.Σ.Σ.Ε. Μειώσεις θα υπάρξουν και στα επιδόματα ασθενείας τα οποία είναι άμεσα συνδεδεμένα με την Ε.Γ.Σ.Σ.Ε. · Πολύ μεγάλες μειώσεις θα επέλθουν και στις συμβάσεις μερικής απασχόλησης. Για παράδειγμα, ένας εργαζόμενος που αμείβεται με την Ε.Γ.Σ.Σ.Ε., ο οποίος εργάζεται με καθημερινή 4ωρη απασχόληση και μέχρι σήμερα λάμβανε περίπου 320€ καθαρά, μετά τις παραπάνω αλλαγές θα λαμβάνει περίπου 240€ καθαρά. · Αν συνυπολογίσουμε σε όλα τα παραπάνω, το γεγονός ότι πλήθος συμβάσεων πλήρους απασχόλησης μετατρέπονται σε μερική απασχόληση ή εκ περιτροπής εργασία (την οποία έχει και δικαίωμα να την επιβάλλει ο εργοδότης μονομερώς για διάστημα 9 μηνών σε κάθε ημερολογιακό έτος) τότε εύκολα μπορούμε να αναλογιστούμε το μέγεθος της κατάρρευσης των μηνιαίων αποδοχών των εργαζομένων. · Θα πρέπει να θεωρείται δεδομένη περαιτέρω μείωση του βασικού μισθού της Ε.Γ.Σ.Σ.Ε. μέχρι το τέλος Ιουλίου 2012 · Τέλος αξίζει να τονίσουμε, ότι το μέτρο των Επιχειρησιακών Συμβάσεων που διαμορφώθηκε με τον Ν.4024, που για πολλούς ήταν σημείο εξέγερσης, ίσως μετά από όλα τα παραπάνω να αποτελεί σωσίβιο με δεδομένο ότι η μείωση κάτω από τα όρια των κλαδικών συμβάσεων, δεν θα είναι τόσο μεγάλη, κάτι που αναπόφευκτα θα συμβεί αν οι εργαζόμενοι (στους επόμενους μήνες) καλύπτονται (και αμείβονται) με βάση την Ε.Γ.Σ.Σ.Ε Βασίλης Πρασσάς, Σύμβουλος Εργασιακών Θεμάτων, Προϊστάμενος Εφαρμογών Μισθοδοσίας epsilon net http://reviews.in.gr/finance/forologia/article/?aid=1231150070 

Ο κος Ραπανάκης έχει μια ένσταση με το παραπάνω σε ότι αφορά τον τρόπο υπολογισμού της ΕΓΣΣΕ για τους νέους. Στο παραπάνω παράδειγμα υπολογίζεται -32% από την υπάρχουσα ΕΓΣΣΕ. Ο Κος Ραπανάκης λέει ότι η νεα ΕΓΣΣΕ είναι -22%, Και στο νέο μισθό μπαίνει το -10% για τους νέους. Υπάρχει μια μικρή αριθμητική διαφορά πάνω σε αυτό αλλά δε νομίζω ότι είναι εκεί το θέμα ούτως ή άλλως. 

Καλημέρα σας.Θα ήθελα να ρωτήσω το εξής.Είναι υποχρεωτική η μείωση των μισθών ή μπορεί ο εργοδότης να θελήσει να μην προβεί σε μειώσεις. 

Όχι δεν είναι υποχρεωτική απλά επειδή στο εκκαθαριστικό σημείωμα μισθοδοσίας του Μαρτίου σε εργαζόμενο που αμοιβόταν με την κλαδική δεν θα μπορείς τυπικά να εμφανίζεις επίδομα γάμου, αλλά οικιοθελή παροχή - είναι θέμα εμφάνισης της απόδειξης πληρωμής και μόνο. Σε γενικές γραμμές μείωση υποχρεωτική δεν υπάρχει... 

Ευχαριστω για την απάντηση Πέτρο. 

Οι περισσότεροι εργοδότες θα πληρώνουν τις κατώτερες νόμιμες αμοιβές και τη διαφορά θα την δίνουν μαύρα στον εργαζόμενο. Αποτέλεσμα η πληρης κατάρρευση του ΙΚΑ σε 6 μήνες και αμμεση συνέπεια την δραστική μειώση των συντάξεων και της ιατροφαρμακευτικής κάλυψης ΣΕ ΟΛΟΥΣ. 

Ακριβώς... Όμως δεν θα φταίνε οι εργοδότες που θα γίνει αυτό... Γιατί πολύ απλά είχαμε για τόσα χρόνια τεράστιο ποσοστό ασφαλιστικών κρατήσεων και έργο μηδέν. Οπότε τώρα με λιγότερα λεφτά να δούμε τι θα κάνει το ΙΚΑ.... Για μένα όχι τίποτα περισσότερο από αυτό που έκανε έως τώρα: Κακή ποιότητα υπηρεσιών και παροχών.... 

Καλησπέρα. Η σύμβαση των εμπορικών επιχειρήσεων, αν γνωρίζω καλά ισχύει απο 1/1/2010 και ήταν αορίστου. Αυτή προφανώς θα λήξη στις 14/2/2013 και 3 μήνες η μετενέργεια θα πάει λήξη στις 15/5/2013. Αυτό που δεν καταλαβαίνω, ίσως ακούγεται και χαζό είναι όταν λέμε ότι η εμπορική επιχείρηση είναι μέλος των αντίστοιχων εργοδοτικών οργανώσεων, ποιά είναι η εργοδοτική οργάνωση για τις εμπορικές επιχειρήσεις; Απο ότι φαίνεται αν είναι μέλος ή δεν είναι μέλος παίζει πλέον σημαντικό ρόλο. Ευχαριστώ 

Μάλλον θα πρέπει να διαβάζεις κάθε φορά στη σύμβαση ποιες εργοδοτικές την υπέγραψαν. Πρόσεξε (http://www.omed.gr/e...on=data&myid=39) ότι στις εμπορικές ισχύουν 2 συλλογικές συμβάσεις αορίστου χρόνου μη υποχρεωτικές από 1/1/10. Η μία (του 2012) αφορά μόνο τα μέλη του ΣΕΛΠΕ. Εδώ όμως έχω κι εγώ μια απορία. Φτάνει ο εργοδότης να είναι μέλος ή θα πρέπει και ο εργαζόμενος -στις μη υποχρεωτικές- να παρουσιάσει ένα χαρτί ότι είναι μέλος του σωματείου ή ομοσπονδίας που υπέγραψε τη σύμβαση; 

Ευχαριστώ για την απάντηση Είχα μπεί ήδη στην ιστοσελίδα του ομεδ και είδα(του 2010 αυτη με αφορά) ότι μετέχει ο πρόεδρος της ΕΣΕΕ, αυτή η εργοδοτική ένωση καλύπει μια εμπορική εταιρία με ιατρικά είδη; Αυτό δεν μπορώ να καταλάβω 

Της πουτ... Η σύμβαση «Εστιατορίων, καφενείων κ.λπ.» που ισχύει από 15/1/2010 είναι αορίστου και έχει κηρυχτεί υποχρεωτική. Σύμφωνα με το μνημόνιο θα λήξει στη καλύτερη περίπτωση 15/1/2013 και στη χειρότερη 13/5/2013 (βάζω και άλλη μια παράμετρο ερμηνείας) Η σύμβαση "Εκδοτικών Οίκων, Βιβλιοπωλείων κλπ." έληξε 31/12/2011 (με μετενέργεια ισχύει έως 31/3/2012) αλλά ούτως ή άλλως δεν έχει κηρυχτεί υποχρεωτική. Άρα σε ένα "βιβλιοπωλείο-καφέ" ο εργοδότης τι κουμάντο να κάνει για ισορροπημένες μειώσεις; (Αν και εργαζόμενος ο ίδιος βλέπω αναγκαίες πια τις μειιώσεις στο επίπεδο της επιχείρησης-είναι θέμα επιβίωσης χωρίς να μειώσει προσωπικό) 

Σε ερώτηση σήμερα στην Επιθεώρηση Εργασίας , λέχθηκε ότι εντός της επόμενης εβδομάδας (Τετάρτη μάλλον) θα εκδοθεί Υπουργική απόφαση όπου θα διευκρινισθούν(?) όλα τα θέματα που θέτει ο Ν. 4046 
